R19 m.-heroïen-saak uitgestelArgieffoto ŉ Man van Malawi, wat glo heroïen-tablette ter waarde van R19 miljoen na Suid-Afrika wou smokkel, se saak is Vrydag uitgestel. “Makunkha Kennedy Manda (45) is in die Musina-landdroshof formeel aangekla van die besit van dwelmmiddels en die saak is tot 7 Januarie uitgestel vir verdere ondersoek,” het adv. Edward Pesulo van die Nasionale Vervolgingsgesag (NVG) gesê. Die man is verlede Vrydag by die Beitbrug-grenspos naby Musina in hegtenis geneem. Manda is ŉ bestuurder van een van Suid-Afrika se luuksebusdienste. “Polisie- en doeanebeamptes het die bus van Malawi afgetrek en saam met snuffelhonde deursoek. Die pakkie met die groot aantal tablette is in die bestuurder se besit opgespoor,” het brig. Hangwani Mulaudzi, woordvoerder van die polisie, gesê. Lees ook: Man in hof wat met heroïen van R19 miljoen betrap is